Hans Nysom

Hans Hein Theodor Nysom (født 5. desember 1845 i Botne, død 28. august 1903 i Kristiania) var en norsk offiser, ingeniør og politiker (V).

Han var statsråd i både i Revisjonsdepartementet  og Arbeidsdepartementet i Johannes Steens første regjering fra 6. mars 1891, fra 28. november bare i sistnevnte departement til regjeringen fratrådte 2. mai 1893.

I Johannes Steens andre regjering som tiltrådte 17. februar 1898 var han først medlem av statsrådsavdelingen i Stockholm til mars 1899, deretter statsråd i Arbeidsdepartementet til juni 1900 og deretter igjen i Stockholm frem til 6. november 1900.

Han var i periodene 1895–1897 og 1898–1900 stortingsrepresentant fra valgkretsen Kristiania, Hønefoss og Kongsvinger.

Nysom var utdannet artillerioffiser, men ble i 1874 ble han ansatt i kanalvesenet. Han studerte elveregulering utenlands og hadde flere offentlige verv innen vassdrag og regulering. Som arbeidsminister sto han for den offisielle åpningen av Bandak–Norsjøkanalen i 1892. I 1900 ble han generaldirektør for Norges Statsbaner.

Nysom var formann i Polyteknisk Forening fra 1885 til 1891.

Han var sønnesønn av sogneprest og eidsvollsmann Hans Hein Nysom og halvbror til offiser og stortingsmann Anton David Svendsen Hjorth.

Nysom ble i 1892 utnevnt til ridder av St. Olavs Orden og forfremmet til kommandør av 1. klasse i 1899. Han mottok også den svenske Nordstjerneordenen.

Utgivelser 

 Fra Finmarken, 1877
 Reductionstabeller for Hvermand: til praktisk Brug ordnede for Omsætning fra gammelt til nyt Maal og Vægt, Cammermeyer, Kristiania, 1879
 Haandbog i norsk flødningsvæsen (med Axel Borchrevink og Gunnar Sætren), H. Aschehoug & Co., Kristiania, 1889-94

Referanser

Eksterne lenker 
 
 

Venstre-statsråder
Norske arbeidsministre
Norske revisjonsministre
Norske statsråder 1884–1905
Stortingsrepresentanter 1895–1897
Stortingsrepresentanter 1898–1900
Stortingsrepresentanter fra Venstre
Norske ingeniører
St. Olavs Orden
Nordstjerneordenen
Personer tilknyttet Norges Statsbaner
Personer begravet på Vår Frelsers gravlund
Personer fra Holmestrand kommune